شاہ عبدالغنی

،25 شعبان 1234ھ مطابق 9 جون 1819ء محلہ مغلپورہ دہلی میں پیدا ہوئے ،تاریخی نام مظاہر حلیم ہے قرآن کریم ،نحو ،صرف، حدیث، فقہ، تفسیر تمام کے تمام علوم وفنون مشائخ دہلی سے حاصل کئے، جن میں شاہ محمد اسحا ق  اور خود ان کے والد ماجد سر فہرست ہیں طریقت میں اپنے والد بزرگوار کے ہاتھ پر بیعت ہوئے اوران کے ساتھ حرمین شریفین کا سفر کیا اور وہاں کے مشائخ سے استفادہ کیا اور ہندوستان واپس آکر خلق کثیر کو فیض پہونچایا، جن میں سر فہرست ہمارے دونوں بزرگ حضر ت مولانا رشید احمد صاحب اورحضرت مولانا قاسم صاحب ہیں،پھر جب انگریزوں کافتنہ اٹھا اورہندوستان پر ان کا تسلط ہوگیا تو آپ حجاز مقدس رحلت کرگئے ،پہلے مکہ پہونچے پھر مدینہ پاک کا رخ کیا اور پھر وہیں عمر تمام کردی، وہاں آپ سے کثیر علماء اور مشائخ نے شریعت و طریقت میں استفادہ کیا اورعلم وعمل ،زہد وتقویٰ، صدق وامانت، عفت وصیانت ،تبتل وتضرع، خوف خدا ،تمسک بالکتاب والسنہ ،حسن اخلاق، مخلوق کو فائدہ پہونچانے ،دنیا سے اعراض، آخرت کی طرف توجہ ،ذکر وفکر مراقبہ، تلاوت وغیرہ میں آپ کو مرجع تسلیم کیا گیا،الغرض عرب اور عجم آپ سے مستفید ہوئے اور 7 محرم 1296ھ مطابق 31 دسمبر 1878ء کو مدینہ میں واصل بحق ہوئے

حوالہ جات